Številka: 093-7/2018

Datum: 12. oktober 2022

Zadeva: **Javno vabilo k sodelovanju v Delovni skupini za trajni dialog s samozaposlenimi in drugimi delavci v kulturi**

Ministrstvo za kulturo poziva vse zainteresirane, da predlagajo kandidate in kandidatke za članstvo v Delovni skupini za trajni dialog s samozaposlenimi in drugimi delavci v kulturi.

**Rok za oddajo prijav je vključno 28. oktober 2022.**

Za zagotavljanje vključujočega in sistemskega dialoga med ministrstvom za kulturo ter ključnimi deležniki na polju umetnosti in kulture, bo v letu 2022 imenovana Delovna skupina za trajni dialog s samozaposlenimi in drugimi delavci v kulturi. Zavedamo se namreč, da na polju kulturno-kreativnega sektorja delujejo ljudje z raznolikimi delovnimi in zaposlitvenimi statusi. Na Ministrstvu za kulturo želimo voditi dialog z vsemi segmenti sektorja, zato bomo imenovali tudi delovni skupini za trajni dialog z nevladnimi organizacijami in javnimi zavodi v kulturi.

Ministrica za kulturo bo člane in članice Delovne skupine za trajni dialog s samozaposlenimi in drugimi delavci v kulturi imenovala izmed prispelih popolnih vlog na podlagi pričujočega javnega vabila.

Kandidat za člana delovne skupine mora izpolnjevati naslednje pogoje:

* pozna delovanje različnih organizacijskih oblik dela na polju kulture (samozaposleni, avtorske pogodbe, pogodbe o zaposlitvi v nevladnem in javnem sektorju itn.);
* redno spremlja kulturne politike s področja delovanja delovne skupine.

Predlagatelji kandidata za člana delovne skupine morajo podati pisno prijavo, ki jo sestavljajo naslednji dokumenti:

* življenjepis kandidata (v Europass ali drugi obliki) s kratkim opisom kandidatovih delovnih izkušenj in referenc, iz katerih so razvidni strokovno poznavanje področja dela delovne skupine in vsaj triletne delovne izkušnje s področja (dokazila so lahko medijski zapisi, bibliografija, kritiške objave, študije, monografije, priporočila ali druga relevantna dokazila);
* izpolnjena in podpisana izjava, da soglaša s kandidaturo, dovoljuje obdelavo in uporabo osebnih podatkov ter javno objavo imena in priimka v primeru imenovanja (izjava je priloga 3 tega javnega vabila);
* izpolnjen in podpisan obrazec 1 in/ali obrazec 2, ki opredeljujeta predlagatelje in utemeljitev kandidature (obrazca sta priloga 1 in 2 tega javnega vabila).

Ministrica za kulturo bo pri imenovanju članic in članov delovne skupine upoštevala strokovnost, njihovo poznavanje horizontalnih vidikov kulturnih politik na področju samozaposlenih ter drugih delavcev v kulturi, geografsko razpršenost delovanja kandidatov, uravnoteženo zastopanost po spolih in starosti ter skupen nabor strokovnih znanj in izkušenj iz različnih zvrsti obravnavanega področja, delovnih in organizacijskih oblik delovanja.

Člani delovne skupine so upravičeni do plačila sejnin in povračila potnih stroškov za prihod na sejo.

Člani bodo imenovani za mandat štirih let (2022–2026). Njihova naloga bo sledenje uresničevanju ukrepov ministrstva iz koalicijske pogodbe in oblikovanje lastnih predlogov ukrepov na področju samozaposlenih in drugih delavcev v kulturi.

Člane Delovne skupine za trajni dialog s samozaposlenimi in drugimi delavci v kulturi lahko predlagajo strokovna združenja, stanovske organizacije, najmanj 10 samozaposlenih oziroma delavk in delavcev v kulturi ali sindikat s področja kulture.

Predlagatelji pošljejo predloge v zaprti ovojnici z oznako: "**NE ODPIRAJ – predlog za člana Delovne skupine za trajni dialog s samozaposlenimi in drugimi delavci v kulturi"** priporočeno po pošti ali osebno na naslov: Ministrstvo za kulturo, Maistrova 10, 1000 Ljubljana. Za pisno obliko prijave šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom. Ob prijavi po elektronski pošti naj kandidat prej navedeno oznako navede v vrstici »Zadeva«. Formalno nepopolne prijave ne bodo uvrščene v izbirni postopek.

V postopku javnega povabila ni možnosti vlaganja pravnih sredstev. Uporabljeni izrazi, zapisani v moški spolni slovnični obliki, so uporabljeni kot nevtralni za vse spole.

Kontaktna oseba za dodatna pojasnila v času uradnih ur Ministrstva za kulturo:

Tjaša Pureber, v.d. generalne direktorice Direktorata za razvoj kulturnih politik, elektronski naslov: tjasa.pureber@gov.si, telefon: 01 369 5982.

Vljudno vabljeni k oddaji kandidatur.

dr. Asta Vrečko

ministrica za kulturo

**Obrazec 1**

**Predlog kandidata za člana delovne skupine za trajni dialog**

**s samozaposlenimi in drugimi delavci v kulturi**

|  |  |
| --- | --- |
| Ime in priimek oziroma naziv predlagatelja[[1]](#footnote-1): |  |
| Naslov (sedež): |  |
| Kontaktna oseba: |  |
| Telefon in elektronska pošta kontaktne osebe: |  |
|  |  |

Za člana skupine za trajni dialog:

|  |  |
| --- | --- |
| predlagamo kandidata: |  |
| s področja delovanja: |  |

Utemeljitev, da je predlagatelj strokovno združenje, stanovska organizacija, 10 samozaposlenih oziroma drugih delavcev v kulturi oziroma sindikat:

Predstavitev kandidatovega poznavanja delovanja samozaposlenih in drugih delavcev v kulturi na horizontalni ravni in specifik s področja (uprizoritvene umetnosti, glasbene umetnosti, vizualne umetnosti, arhitekture in oblikovanja, intermedijske umetnosti, knjiga, avdiovizualne umetnosti, podpornih dejavnosti itn.):

Priloga:

- življenjepis kandidata

Podpis odgovorne osebe predlagatelja:

**Obrazec 2**

(odda skupina samozaposlenih oziroma drugih delavcev v kulturi za kandidata, ki ga predlaga v Delovno skupino za trajni dialog s samozaposlenimi in drugimi delavci v kulturi)

SEZNAM PREDLAGATELJEV (po potrebi dodajte vrstice):

|  |  |  |  |
| --- | --- | --- | --- |
| Ime in priimek | Naslov | Poklic in področje dela predlagatelja | Podpis |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Obrazec 3**

**IZJAVA**

|  |  |
| --- | --- |
|  |  |

**(ime in** priimek kandidata)

|  |  |
| --- | --- |
|  |  |

**(bivališče kandidata**)

|  |  |
| --- | --- |
|  |  |

**(elektronski** naslov in telefonska številka kandidata)

izjavljam, DA:

* soglašam s kandidaturo za člana delovne skupine za trajni dialog s samozaposlenimi in drugimi delavci v kulturi;
* dovoljujem obdelavo in uporabo osebnih podatkov, vendar izključno z namenom in v zvezi s postopkom imenovanja in v primeru imenovanja delovanja delovne skupine;
* da v primeru izbora dovoljujem objavo imena in priimka kot člana delovne skupine.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

podpis kandidata

|  |  |
| --- | --- |
| Kraj in datum: |  |

1. Če predstavnika predlaga najmanj deset samozaposlenih oziroma drugih delavk in delavcev v kulturi, se tukaj navedejo podatki enega predlagatelja; predlagatelji pa morajo izpolniti Obrazec 2. [↑](#footnote-ref-1)